Saalitäis õpilasi kuulab hiirvaikselt, kuidas Türgi poiss Serkan laulab kitarri saatel puhtas eesti keeles Ott Leplandi laulu „Kuula“.
#000002
Tormilise aplausi järel Kadrina Keskkoolis staariks saanud Serkan Halıcıoğlu meenutab: „Mulle meeldis see lugu väga, kui vaatasin 2012. aasta Eurovisiooni lauluvõistlust. Kui meie kool liitus Comeniuse projektiga ja sain teada, et tulen Eestisse, tahtsin ma laulda midagi teie keeles. Ma leidsin „Kuula” sõnad nii türgi kui eesti keeles ja loo sõnum avaldas mulle sügavat muljet. Mu süda pidi peaaegu seisma jääma, kui ma laval seda laulsin. See ei olnud minu keel, aga ma teadsin, et publik saab minust aru. Need olid mu elu kõige vapustavamad hetked, ja tahaksin seda tunnet uuesti kogeda.”
#000003
Uued situatsioonid ja inimesed sunnivad argirutiinist välja tulema ja sageli näeme ka enda koolikaaslaste juures hoopis uusi, enamjaolt positiivseid külgi. Õpilased, kelle tagant torkimisega võib tundides üsna palju vaeva näha, on justkui ümber sündinud kui neil tuleb külalistega mõni ühisüritus korraldada. Areneb ingliskeelne suhtlemine, aga mõnikord läheb vaja hoopis leidlikku kehakeele kasutust (sest võib juhtuda, et partneri keeleoskus on veel päris kesine), oskus planeerida – hakkama tuleb saada väga erinevates olukordades ja teha koostööd erinevatest kultuuridest ja erineva taustaga inimestega.
#000008
Eesti võttis julge ülesande võõrustada külalisi veebruarikuus, südatalvel. Kuna lume ja külmaga oli enamusel partneritest vaid virtuaalne kokkupuude, pakkus neile eestimaine ilm palju avastamisrõõmu. Ära said proovitud nii kelgu- suusa- kui saanisõit ning merel hulpivad jääkamakad ja paks lumevaip fotodele jäädvustatud.
#000012